Stand by Your Man

Stand by Your Man (מאנגלית: עמדי לצד הגבר שלך) הוא שיר קאנטרי של הזמרת תמי ויינט משנת 1968. השיר נכתב על ידי ויינט ועל ידי המפיק בילי שריל. השיר זכה להצלחה גדולה וניצב במשך שלושה שבועות בראש המצעד של שירי הקאנטרי בארצות הברית. עד היום נחשב השיר לאחד מהשירים הקלאסיים של מוזיקת הקאנטרי ונעשו לו עשרות גרסאות כיסוי. השיר הפך את הזמרת תמי ויינט מזמרת בעלת הצלחה בינונית בסצנת הקאנטרי לכוכבת מפורסמת בארצות הברית.

השיר קורא לנשים, "לתת את כל האהבה רק לגבר אחד", ו"שאם את אוהבת אותו, עליך לסלוח לו, גם אם קשה לך להבין אותו ... מפני שאחרי הכל הוא רק גבר". פמיניסטיות התייחסו לתוכן השיר בלעג, אולם ויינט הגנה עליו נחרצות וטענה כי השיר לא מציע לנשים לבטל את עצמן לעומת הגברים, אלא טוען שעל אשה להתעלם מהפגמים והחסרונות של הגבר שהיא באמת אוהבת.

בתוכנית הבידור "עמק הנהר האדום", שהופקה ב-1981 על ידי רשות השידור ועסקה במוזיקת הקאנטרי, ביצעה הזמרת הישראלית ריקי גל גרסה עברית של השיר, למילים של אהוד מנור, הנקראת "רק לצידו".

קישורים חיצוניים

הערות שוליים

ערכים שבהם תבנית בריטניקה אינה מתאימה
שירים באנגלית
שירי 1968
שירי מוזיקת קאנטרי
סינגלים שהגיעו למקום הראשון במצעד הסינגלים האירי
סינגלים שהגיעו למקום הראשון במצעד הסינגלים הבריטי
סינגלים בהוצאת אפיק רקורדס